URDHËR
Nr. 72, datë 3.7.2017

PËR DELEGIM KOMPETENCE

Në mbështetje të nenit 102, pika 4 të Kushtetutës të Republikës së Shqipërisë, të neneve 28, 29 të ligjit nr. 44/2015, datë 30.4.2015, “Kodi i Procedurave Administrative të Republikës së Shqipërisë”, të
nenit 6, të ligjit nr. 9000, datë 30.12.2003, “Për organizimin dhe funksionimin e Këshillit të Ministrave”
dhe të nenit 11, të ligjit nr. 90/2012 “Për organizimin dhe funksionimin e administratës shtetërore”,

URDHËROJ:

1. Delegimin e kompetencave të titullarit të Ministrisë së Financave, zëvendësministrit të Ministrisë së Financave, z. Erjon Luçi, për trajtimin e praktikës mbi Draftmarrëveshjen e Grantit për Asistencë
Teknike, të propozuar nga Fondi i Kuvajtit për Zhvillimin Ekonomik Arab.
2. Kompetencat e titullarit të Ministrisë së Financave, për çështjen e përcaktuar në pikën 1 (një) të
këtij urdhri, do të ushtrohen nga data e hyrjes në fuqi, deri në shfuqizimin e tij.
3. Për zbatimin e këtij urdhri ngarkohet zëvendësministri i Ministrisë së Financave, z. Erjon Luçi.
Ky urdhër hyn në fuqi menjëherë dhe botohet në Fletoren Zyrtare.

